Frānsiss Kriks

Frānsiss Harijs Komptons Kriks (Francis Harry Compton Crick, dzimis , miris ) — britu molekulārbiologs, kurš kopā ar Džeimsu Votsonu un Morisu Vilkinsu atklāja DNS struktūru, par ko 1962. gadā saņēma Nobela prēmiju fizioloģijā vai medicīnā.

Dzimis Northemptonā uzņēmēja ģimenē. 21 gada vecumā ieguva bakalaura grādu fizikā Londonas Universitātē. Vēlāk studēja Kembridžas Universitātē. 2. pasaules kara laikā Kriks strādāja Admiralitātes pētniecības laboratorijā, kur nodarbojās mīnu konstruēšanu. 1947. gadā Kriks no fizikas pievērsās bioloģijai, vēlāk pievienojās Kavendiša laboratorijas komandai. 1953. gada 25. aprīlī kopā ar Džeimsu Votsonu žurnālā Nature publicēja pētujumu rezultātus par DNS struktūru. Pētījums tika veikts ar Morisa Vilkinsa no Londonas Universitātes palīdzību, izmantojot Rozalindas Franklinas iegūtos datus.

Pēc DNS struktūras atklāšanas Kriks nodarbojās ar proteīnu biosintēzes jautājumiem un izteica pieņēmumu par transporta RNS eksistenci. 1977. gadā pameta Kembridžas Universitāti un sāka strādāt Salka bioloģisko pētījumu institūtā, Ladžollā, Kalifornijā, kur nodarbojās ar neirobioloģiskiem pētījumiem. Miris Sandjego, kremēts, viņa pelni izkaisīti Klusajā okeānā.

Ārējās saites 

Northemptonšīrā dzimušie
Angļu biologi
Ģenētiķi
Molekulārā bioloģija
Nobela prēmijas laureāti fizioloģijā vai medicīnā